
ÅPNE KONTORLANDSKAP  -  VEILEDNING
Et hjelpemiddel til utforming av arbeidsplasser i åpne kontorlandskap.
I forbindelse med at flere enheter ved NTNU planlegger eller vil komme til å planlegge arealer hvor åpne kontorlandskap helt eller delvis benyttes, har Arbeidsmiljøutvalget (AMU) sett behovet for å lage et hjelpemiddel til den enkelte enhet for å ivareta arbeidsmiljøet i lokalet. Veiledningen er laget i samarbeid med Teknisk avdeling, og bygger på erfaringer ved NTNU og eksterne bedrifter/offentlig virksomhet.
Det gjøres samtidig oppmerksom på at større ombygginger/endringer av lokaler krever behandling etter Plan-og bygningsloven og i AMU (behandling etter §19 i Arbeidsmiljøloven).

Referanser:
Arbeidsmiljøloven: §1.1,  §7, §8, §12.1, §13, §14
Aktuelle forskrifter/veiledninger fra Direktoratet for Arbeidstilsynet:

398 Støy på arbeidsplassen (F)
444 Klima og luftkvalitet på arbeidsplassen (V)

454 Arbeidsmiljø for renholdere (A)

528 Arbeid ved dataskjerm (F)
         529 Arbeidsplasser og arbeidslokaler (F)


540 Veiledning til arbeid ved dataskjerm (V)

Plan- og bygningsloven: Forskrift til plan og bygningslov – sikkerhet ved brann.

Prosjekteringsanvisninger for VVS-tekniske anlegg, Teknisk avdeling, NTNU

Oddvar Skjæveland, arkitekturpsykolog, Rom arkitekturpsykologi.

Definisjoner:

Naboareal: Tilliggende areal som disponeres av andre enheter.

Spesielle rom: Verksted, laboratorium, undervisningsrom og lignende

Stillerom: Rom der en kan utføre arbeid/aktivitet som er forstyrrende for 
andre, av 
konfidensiell art eller som krever spesiell konsentrasjon.

Åpne kontorlandskap: I denne sammenheng fire eller flere arbeidsplasser samlet på et areal.

Størrelse på kontorlandskap:

- 
Vurder mulighetene for inndeling/seksjonering av større landskap. Benytt f.eks
hyller og avlastningsbenker/skap som ansatte erfaringsmessig etterlyser.
- 
Plasser ikke arbeidsplassene for tett. Anbefalt måltall er 20-25 m² brutto pr. ansatt i
landskapet iberegnet møterom, stillerom, garderobe, toalett og lignende. Kantine, 

spesialrom 
og store fellesrom regnes ikke med. Utgjør deler av arealet en hovedgangsone/

rømningsvei 
skal denne ha en fri bredde på 120 cm som ikke skal møbleres.
- 
Erfaringsmessig vet man at der brukerne har vært lite deltagende i prosessen med ut-
forming av lokalene og valg av type kontorløsning, vil disse i ettertid kreve større lokaler 
enn om de har deltatt i prosessen.
1. Tilstøtende rom:
- 
Antall stillerom, rom med støy (kopi, skriver og lignende), spiserom, møterom, garderobe,
bibliotek, lager/arkiv osv. må vurderes etter antall personer som skal ha arbeidsplass i arealet og 
hvilken aktivitet som utføres. Enhetens aktivitet må gjennomgåes nøye for å få avklart 
hvor ofte f.eks stillerom vil benyttes.
2. Innemiljø/ventilasjon:
- 
Ventilasjon legges opp etter en felles vurdering av materialer i rommet, størrelse,
persontetthet, intern belastning og bruk av rommet, jfr. Byggeforskriftene og 
rosjekterings-anvisninger for VVS-tekniske anlegg, Teknisk 

avdeling, NTNU). Ansatte vil ha ulike behov i forhold til inneklima. Anleggene bør derfor 
utformes slik at størst mulig grad av individuell tilpasning av inneklimaet ivaretas
- 
Støyende ventilasjonsinstallasjoner må unngås, eventuelt skjermes i tråd med de støykrav til tekniske installasjoner som Teknisk avdeling ved NTNU følger i sine prosjekt-anvisninger.
- 
I utforming av lokalene må man ta høyde for utstyr som krever spesiell kjøling eller ekstra

ventilasjon.
3. Belysning/motlys:

- 
Plassering av almenbelysning må sees i sammenheng med mulig plassering av

arbeidsplasser i kontorlandskapet. For å oppfylle kravene til belysning kan det være

nødvendig med punktbelysning. Husk også belysning over avlastningsbenker. Måltall for

generell belysning er 300 lux og for kontorarbeidsplasser 500 lux. Det vises til luxtabell fra

Norsk lyskultur.
- 
Vær oppmerksom på at store vindusflater foran skjerm gir motlys og tilsvarende store

vindusflater bak rygg på arbeidstaker, gir reflekser/skygger på skjerm. Det siste kan 

unngåes ved å benytte flatskjerm.
4. Materialvalg:

- 
Flere personer i samme rom og gjerne ulik aktivitet tilsier et høyere støynivå generelt. Det

må derfor legges ekstra stor vekt på å opprette gode lydforhold. Benytt for eksempel

støydempningsplater i tak og på vegger, bruk innredning som lydabsorberende medium og

gjerne gulvbelegg som reduserer trinnstøy. Vær oppmerksom på variasjoner på 

støydempende effekt mellom ulike typer skillevegger. 
-  
Unngå ”harde flater” som f.eks. glassbyggerstein i åpne kontorlandskap.
5. Trafikksoner

- 
Planlegg logistikken i arealet. Gjennomgangstrafikk, både i selve kontorlandskapet og til

andre rom forstyrrer. Åpne kontorlandskap bør plasseres så langt vekk som mulig fra

inngangspartier, skranker, kaffebarer og lignende arealer som produserer støy. Bruk av

dører kan benyttes for å avverge støysmitte fra spesielt trafikkerte områder.
- 
Rømningsveier må ivaretaes (også for rullestolbruker).

6. Tekniske hjelpemidler:

- 
Åpne kontorareal krever trådløse telefoner. Bruk av ”headsett” bidrar til at stemmen kan 

dempes.
- 
Lokalet bør planlegges for trådløst nett til datamaskin.

- 
Velg teknisk utstyr som støyer mindre. Vær oppmerksom på at det f.eks. er store 

forskjeller på støy fra datamaskin.

- 
Kontorteknisk utstyr må plasseres i eget rom.

- 
Ta hensyn til behov for ledninger til strømforsyning for datamaskin, punktbelysning og telefon og 
hvordan dette skal legges ved behov for ommøblering av kontorlandskap. Påse også at den 
enkelte arbeidsstasjon får nok antall el.stikk.
7. Type aktivitet:

- 
Enkelte typer arbeid fungerer bedre i åpne kontormiljø enn andre. Arbeid som krever
samarbeid i grupper egner seg bedre enn konsentrasjonsarbeid og arbeid med stor bruk av
telefon. Vurder hvordan det skal legges til rette for stillerom som kan benyttes når man i 
perioder har konsentrasjonskrevende arbeid. Når man fast her et konsentrasjonskrevende 

arbeid, skal man ha eget cellekontor. 
8. Møblering:

-
Skal flere benytte samme arbeidsplass, må man velge skrivebord med hev/senk-funksjon og stoler som er lett regulerbare.
- 
Hvis oppsett/grupperinger av skrivebord kan variere i forhold til type arbeid, må man velge bordtyper som lett kan varieres i bordoppsett.

- 
Planlegg opphengsystemer av ledninger til datamaskin og annet utstyr som telefoner og belysning for å lette renhold.
- 
Ved valg av møbler, vær oppmerksom på at ansatte skal ha mulighet til å låse inn lommebok osv. i arbeidslokalet.

-
Det må planlegges med tilstrekkelig hylleplass for hver bruker for oppbevaring av dokumenter og litteratur. Dette er møbler det etterspørres mer av i åpne landskap. Hyller med bøker virker i tillegg støydempende.

-
Åpne kontorlandskap krever egne rutiner for sikring av det materialet/papirer man jobber med. Planlegg enkle løsninger hvor man kan legge sakspapirer til senere.
-
Møblering av rommet må planlegges slik at det blir minst mulig forstyrrelse fra ferdsel gjennom rommet for de ansatte.
-
Se også punkt om ”Størrelse på kontorlandskap”,

9. Sikkerhet ved brann
-
Branntekniske forhold er blant de viktigste rammebetingelsene ved prosjektering av kontorløsninger og må vurderes tidligst mulig i prosjektet

-
Brannforskriftene setter krav til at arealer utformes slik at evakuering kan skje raskt og sikkert.
- 
Kontorløsninger som velges, skal gi besøkende og ansatte et oversiktlig bilde av kontorlandskapet ved evakuering.
-
For å få en god oversikt over de branntekniske tiltakene skal det utarbeides egne branntekniske tegninger som viser hovedprinsippene for evakuering. 

-


Arealene skal ha brannslanger eller håndslukkeapparater som dekker kontorlandskapet fullt ut.

-
Alle branntekniske tiltak skal være synlige og tilfredsstillende merket.

-
Materialer og utstyr som kan være vanskelige å oppfatte for orienteringshemmede skal være tydelig merket.

-
Kaffetraktere og vannkokere samles på ett sted og skal være tilkoblet tidsbryter.

-
I store arealer kan det være hensiktsmessig å skille lokalene med seksjoneringsvegg for å redusere den totale brannbelastningen.

10. Annet:
-    Etterklangstid i de åpne rommene bør være maksimalt 0,4 s (NS 8175).

-
Ta hensyn til aktivitet i naboareal ved planlegging av stillerom og åpne kontorlandskap, støyende aktivitet, bruk av heis, toalettsoner og andre fellesfunksjoner. Har arealet bygningsmessig utforming som gjør det vanskelig å skjerme seg fra negative effekter fra aktivitet i naboareal?
-
Vær oppmerksom på at vi er ulike individer med ulike behov og opplevelser av arbeidsmiljø. Dette må ivaretaes under planleggingen.
-
Det anbefales å lage en felles plass i arealet for enhetens oppslagsverk som ikke er digitalt tilgjengelig. 
-
Pause/spiseareal må spesielt skjermes med tanke på støy mot omgivelsene.

-
Hvis enhetens ansatte ofte har oppdrag/oppgaver utenfor enhetens arealer i løpet av arbeidsdagen, bør man vurdere å legge garderobe skjermet fra kontorlandskap. Det må i så fall avklares om det er nødvendig med låsbare garderobeskap.
Arbeidsmiljøutvalget ved AMUs byggearm, NTNU, 13.10.04
